**projektas**

**reg. Nr. T-222**

**2.26.darbotvarkės klausimas**

**Pasvalio rajono savivaldybės taryba**

**Sprendimas**

**Dėl SUTIKIMO PRATĘSTI GYVENIMO LAIKOTARPĮ Pasvalio rajono grūžių vaikų globos namUOSE**

2021 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Socialinės globos normų aprašo, patvirtinto Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“ (Lietuvos Respublikos socialinės apsaugos ir darbo ministro 2012 m. gruodžio 11 d. įsakymo Nr. A1-566 redakcija) (su visais aktualiais pakeitimais), 1 priedo „Likusių be tėvų globos vaikų, socialinę riziką patiriančių vaikų, vaikų su negalia ilgalaikės (trumpalaikės) socialinės globos normos, taikomos vaikų socialinės globos namams, vaikų su negalia socialinės globos namams, specializuotiems slaugos ir socialinės globos namams ir bendruomeniniams vaikų globos namams“ (Lietuvos Respublikos socialinės apsaugos ir darbo ministro 2014 m. liepos 14 d. įsakymo Nr. A1-377 redakcija) (su visais aktualiais pakeitimais) 2.7 punktu, Pasvalio rajono Grūžių vaikų globos namų nuostatų, patvirtintų Pasvalio rajono savivaldybės tarybos 2011 m. spalio 26 d. sprendimu Nr. T1-125 „Dėl Pasvalio rajono Grūžių vaikų globos namų nuostatų patvirtinimo“ (Pasvalio rajono savivaldybės tarybos 2017 m. rugsėjo 27 d. sprendimo Nr. T1-188 redakcija), 23.2 punktu, atsižvelgdama į Pasvalio rajono Grūžių vaikų globos namų 2021 m. spalio 12 d. raštą Nr. SD-332 „Dėl globojamų pilnamečių vaikų pratęsimo gyventi Grūžių VGN“ ir į *(duomenys neskelbtini)* prašymus, Pasvalio rajono savivaldybės taryba nusprendžia:

1. Sutikti pratęsti gyvenimo laikotarpį Pasvalio rajono Grūžių vaikų globos namuose, teikiant socialinę globą, tęsiant savarankiško gyvenimo įgūdžių ugdymą iki baigs bendrojo lavinimo, profesinio ugdymo ar specialiųjų ugdymosi poreikių užtikrinimą garantuojančias programas, bet ne ilgiau kaip iki 21 metų amžiaus, jeigu nepažeidžiamos sutartyje numatytos sąlygos:

1.1. *(duomenys neskelbtini)*

1.2. *(duomenys neskelbtini)*.

2. Įpareigoti Pasvalio rajono Grūžių vaikų globos namų direktorių:

2.1. supažindinti pasirašytinai su Pasvalio rajono savivaldybės tarybos sprendimu 1 punkte įvardintus asmenis;

2.2. pasirašyti socialinės globos teikimo sutartis su 1 punkte įvardintais asmenimis ir teikti socialinę globą Pasvalio rajono Grūžių vaikų globos namuose.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus vedėja

Ramutė Ožalinskienė

2021-11-05

Suderinta DVS Nr. RTS-231

Pasvalio rajono savivaldybės tarybai

**AIŠKINAMASIS RAŠTAS**

**Dėl SUTIKIMO PRATĘSTI GYVENIMO LAIKOTARPĮ Pasvalio rajono grūžių vaikų globos namUOSE**

**2021-11-05**

Pasvalys

**1. Problemos esmė.** Pasvaliorajono Grūžių vaikų globos namų direktoriaus pavaduotoja, laikinai einanti Pasvaliorajono Grūžių vaikų globos namų direktoriaus pareigas, Pasvaliorajono savivaldybės tarybai pateikė 2021 m. spalio 12 d. raštą Nr. SD-332 „Dėl globojamų pilnamečių vaikų pratęsimo gyventi Grūžių VGN“ (raštas, dėl konfidencialios informacijos, nepridedamas) ir dviejų globotinių – *(duomenys neskelbtini)*, prašymus, kuriuose prašoma suėjus pilnametystei, pratęsti gyvenimo laikotarpį Pasvalio rajono Grūžių vaikų globos namuose, teikiant socialinę globą, iki baigs bendrojo lavinimo, profesinio ugdymo ar specialiųjų ugdymosi poreikių užtikrinimą garantuojančias programas, bet ne ilgiau kaip iki 21 metų amžiaus. Pateiktame rašte prašoma jų prašymus patenkinti ir leisti toliau gyventi Vaikų globos namuose, teikiant socialinę globą. Kadangi globotiniai tampa pilnamečiais, CK vaiko globos (rūpybos) reglamentavimas baigiasi, sprendime nurodomas įpareigojimas įstaigos vadovui su pilnamečiais globotiniais sudaryti socialinės globos teikimo sutartis.

Tolimesnį socialinės globos teikimą pilnamečiams vaikų globos namų globotiniams nustato Socialinės globos normų, patvirtintų Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl socialinės globos normų aprašo patvirtinimo“ (Lietuvos Respublikos socialinės apsaugos ir darbo ministro 2012 m. gruodžio 11 d. įsakymo Nr. A1-566 redakcija) (su visais aktualiais pakeitimais), 1 priedo „Likusių be tėvų globos vaikų, vaikų su negalia ilgalaikės (trumpalaikės) socialinės globos normos, taikomos socialinės globos namams, vaikų su negalia socialinės globos namams, bendruomeniniams vaikų globos namams ir vaikų su negalia grupinio gyvenimo namams“ (Lietuvos Respublikos socialinės apsaugos ir darbo ministro 2018 m. kovo 13 d. įsakymo Nr. A1-97 redakcija) **2.7 punktas:** „Vaikų socialinės globos namuose, bendruomeniniuose vaikų globos namuose socialinė globa teikiama vaikams. Sulaukusiems pilnametystės asmenims, kuriems buvo teikta institucinė vaiko socialinė globa, gali būti sudaryta galimybė gyventi vaikų socialinės globos namuose, bendruomeniniuose vaikų globos namuose, iki jie baigs bendrojo lavinimo, profesinio ugdymo ar specialiuosius ugdymosi poreikius užtikrinančias programas. Išimtiniais atvejais gyvenimo laikotarpis vaikų socialinės globos namuose, bendruomeniniuose vaikų globos namuose sulaukusiems pilnametystės asmenims, kuriems buvo teikta institucinė vaiko socialinė globa, gali būti pratęsiamas, esant jų motyvuotam prašymui, įstaigos savininko teises ir pareigas įgyvendinančios institucijos ir savivaldybės, priėmusios sprendimą skirti socialinę globą sulaukusiam pilnametystės asmeniui, kuriam buvo teikta institucinė vaiko socialinė globa, sutikimas, tačiau ne ilgiau kaip iki 21 metų. Vaikų socialinės globos namai pagal galimybes siekia, kad likę be tėvų globos vaikai (nuo 16 metų) ar sulaukę pilnametystės asmenys, kuriems buvo teikta institucinė vaiko socialinė globa, galėtų dalyvauti savarankiško gyvenimo programose (pvz., vaikas apgyvendinamas bute, kito tipo gyvenamajame būste ir gauna nuolatinę socialinio darbuotojo pagalbą).“

*(duomenys neskelbtini)* mokosi *(duomenys neskelbtini)* III mokymo metų socialinių įgūdžių ugdymo klasėje, jam nustatytas neįgalumas iš vaikystės. Šią mokyklą jis baigs 2022 m. birželio 22 d. Iš mokyklos į Grūžių vaikų globos namus *(duomenys neskelbtini)* grįžta kiekvieną dieną. Jaunuolis ramaus būdo, kultūringas, draugiškas, paslaugus. Dėl savo negalios stokoja socialinio bendravimo, darbo, būsto ir pinigų valdymo įgūdžių. Jam reikalinga tęstinė, ilgalaikė, reguliari socialinė pagalba. Mokyklos pedagogai ir administracija *(duomenys neskelbtini)* charakterizuoja labai gerai. Grūžių vaikų globos namuose jis draugiškai bendrauja su globotiniais ir darbuotojais.

*(duomenys neskelbtini)* nuo 2020 m. rugsėjo 1 d. mokosi *(duomenys neskelbtini)* specialybės. Nuo pirmadienio iki penktadienio ji gyvena *(duomenys neskelbtini)* bendrabutyje, į Grūžių vaikų globos namus grįžta savaitgaliais ir atostogų metu. Mokymosi sutartis baigsis 2024 m. birželio 30 d. Mergaitei nustatytas lengvas neįgalumas dėl elgesio ir emocijų sutrikimų. Ji stokoja socialinio bendravimo, darbo, būsto ir pinigų valdymo įgūdžių. Jai reikalinga tęstinė, ilgalaikė, reguliari socialinė, psichologinė pagalba. Mokymosi institucijoje su globotine kyla problemų dėl emocinės būklės, nors Centro pedagogai ir administracija *(duomenys neskelbtini)* charakterizuoja gerai. Jai reikalingas nuolatinis motyvavimas mokytis.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Įstaigos vadovė turės parengti ir pasirašyti socialinės globos teikimo sutartis su jaunuoliais

**6. Sprendimo projekto iniciatoriai** Pasvaliorajono Grūžių vaikų globos namų direktoriaus pavaduotoja socialiniams reikalams, laikinai einanti direktoriaus pareigas, Savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados**

Negauta.

Socialinės paramos ir sveikatos skyriaus vedėja Ramutė Ožalinskienė